SAITUAL AH KUM 2024 INDEPENDENCE DAY HMAN DAN TUR REL,"1146/2024-2025 Dated Saitual the 11th July 2024: Vawiin khan DC Conference Hall, Saitual ah Dr.Lalngura Tlau, Deputy Commissioner kaihhruainain kum 2024 Independence Day Saituala hman dan tur rel a ni a, he hunah hian Independence Day puala budget ruahmante thlirho niin, mawhphurhtu hrang hrangte inruat a ni a, rehearsal neih dan tur bakah At Home programme hman dan tur te sawiho nghal  a ni. Chairman Dr. Lalngura Tlau chuan member kal khawmte hnenah lawmthu sawiin, Saitual District ten Independence Day felfai taka kan hmang thin chu lawmawm a tih thu sawiin sawrkar department leh NGO tin ten theihtawp kan chhuah thin chu a hlawhtlinna a ni a ti a, India in zalenna a hmuh champha hi sawrkar chuan a ngaipawimawh hle a, mipuite tana ni pawimawh tak anih avangin ropui taka lawm hi a phu hle a ni a ti. Kum 2024 Independence Day chu Keifang Centenary Sport Complex, Saitual-ah August ni 15, 2024 (Ningani)hian hman tura tih niin sawrkar office, zirna in leh sawrkar quarters-ah te hnam puanzar zar vek tur a tih a ni. Chawhnu lamah Independence day puala Football , Volleyball leh Badminton Final neih a ni bawk ang. He hunah ah hian Saitual District chhunga Head of Offices, Banks, Party aiawh, Jt VC aiawh, Ex-service unit aiawh, All  NGO hrang hrang aiawhte bakah Saitual Journalist-te an tel thei a ni. Attachment Loading attachment...",Dated: 11 th Jul 24 3:08 PM,https://dipr.mizoram.gov.in/post/saitual-ah-kum-2024-independence-day-hman-dan-tur-rel